شه‌فه‌ق نيوز/ قه‌زاى زوبێر له‌ پاريزگاى به‌سره‌ له‌ پايين باشوور عراق، ئاشكراى تۆماركردن سێ حاڵه‌ت تازه‌ى تويشبوين وه‌ ڤايرۆس كۆرۆنا كرد.
له‌و باوه‌ته‌و، عه‌باس ماهر قايمقام قه‌زاى زوبێر دوياى نيمه‌ى شه‌و ئه‌را ئاژانس شه‌فه‌ق نيوز وت: يه‌كيگ له‌و تويشبويه‌يله‌ ياريده‌ده‌ر پزيشكه‌.
قايمقام قه‌زاى زوبێر هه‌ميش وت: ئى حاڵه‌ته‌يل تويشبوين تازه‌ وه‌ركه‌فته‌ى حاڵه‌ته‌يل تر وه‌رين بوينه‌ ك ئيسه‌ تويش وه‌ ڤايرۆسه‌گه‌ هاتنه‌.
